b'\n_START_ARTICLE_\nD\xc3\xb8lven\n_START_PARAGRAPH_\nD\xc3\xb8lven er ei grend i Bagn og en grunnkrets i S\xc3\xb8r-Aurdal kommune i Oppland._NEWLINE_Det g\xc3\xa5r en privat vei over en gammel hengebro til \xc3\xb8stsiden av Begna, med gangvei s\xc3\xb8rover til Sandviken. Dette tunet tilh\xc3\xb8rer Bagn Bygdesamling. I grenda var tidligere kretsens skole. Denne st\xc3\xa5r nedenfor Europavei 16 og er n\xc3\xa5 en del av museets samlinger. Bygdesamlingen omfatter ogs\xc3\xa5 komponisten Sigurd Islandsmoen barndomshjem.\n_START_SECTION_\nHistorie\n_START_PARAGRAPH_\nUnder den andre verdenskrig m\xc3\xb8tte tyske styrker kraftig motstand i Valdres under det tyske angrepet p\xc3\xa5 Norge. F\xc3\xb8rst ble de stoppet i Bagn 18. april f\xc3\xb8r de trakk seg tilbake og returnerte for denne gangen \xc3\xa5 bli stoppet mot en sperrestilling ved Islandselva 23. april. Denne sperrestillingen ligger p\xc3\xa5 begge sider av dalen.'